U-I-224/18
Natisni
Opravilna št.:
U-I-224/18
Datum odločitve:
8. 9. 2022
ECLI:
ECLI:SI:USRS:2022:U.I.224.18
Akt:
Zakon o partnerski zvezi (Uradni list RS, št. 33/16) (ZPZ), 1. st. 3. odst. 2. čl.
Izrek:
Pobuda za začetek postopka za oceno ustavnosti prvega stavka tretjega odstavka 2. člena Zakona o partnerski zvezi (Uradni list RS, št. 33/16)
se zavrže.
Evidenčni stavek:
Če je Ustavno sodišče predpis že razveljavilo (ali odpravilo), pobudnik ne izkazuje pravnega interesa za njegovo ponovno oceno.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.51.6 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Drugo.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Samo Kojc in Robert Tomaž Kojc, oba Zgornja Polskava
Datum vloge:
23. 3. 2018
Vrsta odločitve:
sklep
Vrsta rešitve:
zavrženje
Dokument:
US33305
Dokument v PDF obliki:
U-I-224-18.pdf
143 KB
Prenesite datoteko
U-I-224/18-7
8. 9. 2022
SKLEP
Ustavno sodišče je v postopku za preizkus pobude
Sama Kojc
a
in Robert
a
Tomaž
a
Kojc
a
,
oba
Zgornja Polskava
,
na seji 8. septembra 2022
sklenilo:
Pobuda za začetek postopka za oceno ustavnosti prvega stavka tretjega odstavka 2. člena Zakona o partnerski zvezi (Uradni list RS, št. 33/16)
se zavrže.
OBRAZLOŽITEV
1. Pobudnika izpodbijata prvi stavek tretjega odstavka 2. člena Zakona o partnerski zvezi (v nadaljevanju ZPZ), ki določa, da partnerja partnerske zveze ne moreta skupaj posvojiti otroka. Trdita in izkazujeta, da sta sklenila partnersko zvezo, zato po njunem mnenju izpodbijana zakonska določba neposredno posega v nujne pravice oziroma pravne interese. Izpodbijani ureditvi očitata neskladje s 14. členom Ustave in z 8. členom Konvencije o varstvu človekovih pravic in temeljnih svoboščin (Uradni list RS, št. 33/94, MP, št. 7/94 – EKČP).
2. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena
Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3.
Ustavno sodišče je že presojalo ustavnost izpodbijane določbe ZPZ. Z odločbo
št. U-I-91/21, Up-675/19 z dne 16. 6. 2022
(Uradni list RS, št. 94/22) je med drugim (v 2. točki izreka) odločilo, da se prvi stavek tretjega odstavka 2. člena ZPZ razveljavi.
Izpodbijana določba ZPZ je tako z objavo navedene odločbe Ustavnega sodišča v Uradnem listu Republike Slovenije, to je s 13. 7. 2022, prenehala veljati.
To pomeni, da pobudnika že zato ne izkazujeta pravnega interesa za presojo ustavnosti izpodbijane določbe ZPZ.
[1]
Zato je Ustavno sodišče pobudo zavrglo.
4.
Ustavno sodišče je sprejelo ta sklep na podlagi tretjega odstavka 25. člena ZUstS
v sestavi: predsednik dr. Matej Accetto ter sodnici in sodniki dr. Rok Čeferin,
Dr. Dr. Klemen Jaklič (Oxford ZK, Harvard ZDA)
, dr. Rajko Knez, dr. Špelca Mežnar, dr. Marijan Pavčnik, dr. Rok Svetlič, Marko Šorli in dr. Katja Šugman Stubbs.
Sklep je sprejelo soglasno.
dr. Matej Accetto
Predsednik
[1]
Tako Ustavno sodišče med drugim že v sklepih št. U-I-213/19 z dne 3. 6. 2020, št. U-I-211/12 z dne 19. 4. 2013 in št. U-I-102/11, U-I-110/11 z dne 8. 3. 2012. Primerjaj tudi sklepa Ustavnega sodišča št. U-I-436/20 z dne 29. 11. 2021 in št. U-I-177/20 z dne 29. 11. 2021.
⇒